Diari Oficial de la Generalitat Valenciana


Sumari del DOGV 5798, del 03-07-2008 (2008/8238)

Informació pública de la proposta de Programa d'Actuació Integrada de la Unitat d'Execució Única del Sector PRIM M-5 Drassanes-Grau del PGOU de València.
---------------------------------------------------------------------------------------------------------------------------------------------------------

### Dades del document

Número de DOGV
:   5798

Data del DOGV
:   03-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/8238


Data del document
:   24-06-2008

Organisme emissor
:   Icono Mediterraneo, SL

Tipus de document
:   Informació Pública

Descriptors 

:   * València
    * pla d'urbanisme
    * empresa privada

Informació pública de la proposta de Programa d'Actuació Integrada de la Unitat d'Execució Única del Sector PRIM M-5 Drassanes-Grau del PGOU de València. [2008/8238]  
La mercantil Icono Mediterráneo, SL, amb domicili a l'efecte de notificacions a València, passeig de l'Albereda, 7, als efectes previstos en la Llei 16/2005, de 30 de desembre, Urbanística Valenciana, i de conformitat amb el que establix l'article 134, en relació amb l'article 293, del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, del Consell, anuncia el següent:  
L'Ajuntament de València va acordar la iniciació per gestió indirecta del procediment de concurs per al desplegament i execució del programa d'actuació integrada respecte dels terrenys compresos en la unitat d'execució única del sector PRIM M-5 Drassanes-Grau de sòl urbà del Pla General de València, havent-se remés anunci per a la seua publicació en el Diari Oficial de la Unió Europea, en data 7 d'abril de 2008, i publicat la ressenya corresponent en el Diari Oficial de la Comunitat Valenciana, de data 15 d'abril de 2008, l'aprovació de les bases particulars que regiran el concurs per a la selecció d'agent urbanitzador.  
A tenor de l'article 134.2 de la Llei Urbanística Valenciana i 293.1 del Reglament d'Ordenació i Gestió Territorial i Urbanística, se sotmet la proposta de programa i el projecte d'urbanització a informació pública, per un termini d'un mes, a l'efecte de la presentació d'al·legacions, comptats a partir de l'endemà de la publicació d'este anunci en el Diari Oficial de la Comunitat Valenciana.  
L'alternativa tècnica i tota la documentació complementària presentada davant de l'Ajuntament ha sigut depositada i protocol·litzada en acta per a la seua pública exposició en la notaria de València de Salvador Moratal Margarit i Alfonso Mulet Signes, sítia al carrer de la Universitat, número 4, amb horari a l'efecte de consulta de dilluns a divendres, de 09.00 a 14.00 hores. També es podrà consultar en l'Ajuntament de València, en l'àrea corresponent del Servici d'Urbanisme, i formular, si és el cas, al·legacions en el termini indicat.  
Amb anterioritat a la publicació del present anunci, i en compliment del que establix l'article 134.4 de la Llei 16/2005, s'ha remés el corresponent avís al domicili fiscal dels que consten en el cadastre com a titulars de drets afectats per l'actuació proposada.   
València, 24 de juny de 2008.- L'administrador únic: Rafael-Tomàs Codoñer Seguí.